*****

ΚΑΝΟΝΙΣΜΟΣ (ΕΟΚ) αριθ. 219/87 ΤΗΣ ΕΠΙΤΡΟΠΗΣ

της 26ης Ιανουαρίου 1987

για την τροποποίηση του κανονισμού (ΕΟΚ) αριθ. 1634/86 για λεπτομέρειες εφαρμογής του συμπληρωματικού μηχανισμού στις συναλλαγές για το ελαιόλααδο και τους πλακούντες που εισάγονται στην Πορτογαλία και για τον καθορισμό του ενδεικτικού ανώτατου ορίου εισαγωγής στην Πορτογαλία κατά το 1987 για το ελαιόλαδο και τους πλακούντες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 251,

τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές (1), και ιδίως το άρθρο 7 παράγραφος 1,

Εκτιμώντας:

ότι το άρθρο 249 της πράξης προσχώρησης προβλέπει ότι, για το ελαιόλαδο και τους πλακούντες, θα εφαρμόζεται συμπληρωματικός μηχανισμός συναλλαγών («ΣΜΣ»)· ότι το άρθρο 251 της ίδιας πράξης προβλέπει ότι καταρτίζεται ισοζύγιο κατά την αρχή κάθε περιόδου εμπορίας ανάλογα με τις προβλέψεις για την παραγωγή και την κατανάλωση ελαιόλαδου και πλακούντων στην Πορτογαλία· ότι, ωστόσο, όσον αφορά τους πλακούντες, πρέπει να γίνεται αναφορά στο ημερολογιακό έτος· ότι τα καθορισμένα ενδεικτικά ανώτατα όρια βασίζονται στα ισοζύγια που καταρτίζονται με τον τρόπο αυτό·

ότι ο κανονισμός (ΕΟΚ) αριθ. 1634/86 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3507/86 (3), καθόρισε τις λεπτομέρειες εφαρμογής του συμπληρωματικού μηχανισμού κατά τις συναλλαγές ελαιολάδου και πλακούντων που εισάγονται στην Πορτογαλία καθώς και τα ανώτατα ενδεικτικά όρια για την Πορτογαλία, για την περίοδο από την 1η Μαρτίου μέχρι τις 31 Δεκεμβρίου 1986·

ότι πρέπει να μειωθεί το ποσό των εγγυήσεων που προβλέπονται κατά τη χορήγηση πιστοποιητικών εισαγωγής ΣΜΣ·

ότι πρέπει να καθορισθούν αυτά τα ανώτατα ενδεικτικά όρια για το έτος 1987 στην περίπτωση των πλακούντων και για την περίοδο 1986/87 στην περίπτωση του ελαιόλαδου·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 παράγραφος 2 του κανονισμού (ΕΟΚ) αριθ. 1634/86, οι αριθμοί «50» και «30» αντικαθίστανται από τους αριθμούς «5» και «3».

Άρθρο 2

1. Το ενδεικτικό ανώτατο όριο εισαγωγής στην Πορτογαλία ελαιολάδου που υπάγεται στη διάκριση 15.07 Α του κοινού δασμολογίου και προέρχεται από άλλα κράτη μέλη καθορίζεται, για την περίοδο από την 1η Νοεμβρίου 1986 μέχρι τις 31 Οκτωβρίου 1987, σε 3 750 τόνους.

2. Το ενδεικτικό ανώτατο όριο εισαγωγής στην Πορτογαλία πλακούντων που υπάγονται στη διάκριση 23.04 Β του κοινού δασμολογίου και προέρχονται από τα άλλα κράτη μέλη καθορίζεται, για το έτος 1987, σε 27 000 τόνους.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κονοτήτων.

Το άρθρο 2 εφαρμόζεται από την 1η Νοεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιανουαρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 55 της 1. 3. 1986, σ. 106.

(2) ΕΕ αριθ. L 144 της 29. 5. 1986, σ. 20.

(3) ΕΕ αριθ. L 324 της 19. 11. 1986, σ. 8.